Міністар абароны Літвы Раса Юкнявічэне заявіла, што падчас праведзенага 4 ліпеня дэсанту плюшавых мядзьведзікаўкалі швэдзкі самалёт пераляцеў літоўска-беларускую мяжу, паветраная прастора Літвы парушаная не была.— Паветраная прастора Літвы сапраўды не была парушаная. Па Літве ўвесь час лётаюць розныя прыватныя малыя самалёцікі, былі яны й тады, аднак ніякіх парушэньняў зафіксавана не было. А калі будзе зварот па дапамогу ў справе сьледзтва, тады адпаведныя ўстановы і будуць вырашаць наконт такой магчымасьці паводле дзейных законаў, — заявіла Р. Юкнявічэне ў чацьвер раніцай у інтэрвію радыёстанцыі Ziniu radijas.Беларускія афіцыйныя ведамствы ў аўторак паведамілі, што зьвярнуліся да Літвы і Швэцыі з просьбай аказаць прававую дапамогу пры расьсьледаваньні магчымага парушэньня дзяржаўнай мяжы, калі 4 ліпеня пілятаваны швэдамі лёгкі самалёт перасек літоўска-беларускую мяжу.На пытаньне, ці ня трэба было б і Літве далучыцца да расьсьледаваньня гэтага інцыдэнту, Р. Юкнявічэне ляканічна адказала, што Літва ня мае ніякай інфармацыі пра гэты інцыдэнт. Міністар параіла дачакацца ад Беларусі афіцыйных заяваў і тады разьбірацца. 